Tirisabadimo e tletse thata kwa Haiti. Mookamedi wa Komiti ya Lekala e bong John Norman o ne a tlhalosa jaana: “Gantsi, batho ba itshireletsa ka go tsenela kobamelo ya voodoo.” Ngaka nngwe e e loang e ne ya simolola go nna le dipelaelo fa e ne e kgaogile leoto ka ntlha ya kotsi e e neng ya e tlhagela. O ne a ipotsa jaana: ‘Se se ka ntiragalela jang fa e le gore ke sireleditswe ke meya?’ Fela jaaka ba bangwe ba bantsi, monna yono o ne a rutiwa boammaaruri ke Basupi ba ga Jehofa mme a thusiwa gore a kgaogane le tirisabadimo. Sengwe se se bontshang gore go ka nna le koketsego kwa Haiti ke gore ka April 19, 2000, palo ya batho ba ba neng ba nna teng kwa Segopotsong sa loso lwa ga Keresete e ne e feta palo ya baboledi ba Bogosi kwa nageng eo go menagane ganè.